LG Optimus F5

LG Optimus F5 je smartfón, ktorý navrhla a vyrába juhokórejská spoločnosť LG Electronics. Patrí do prvej generácie rady F. Predstavený bol vo februári 2013 a uvedený v máji 2013. Operačný systém používa Android 4.1.2 Jelly Bean. Je to smartfón strednej až vyššej triedy v rade F prvej generácie.

Vybavený je dvojjadrovým procesorom Krait s frekvenciou 1,2 GHz, použitý systém na čipe je Qualcomm MSM8960 Snapdragon. Telefón má 1 GB RAM a 8 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 225.

Použitý displej je veľkosti 4,3 palcov, s rozlíšením 540x960 bodov (256 dpi). Primárna kamera má rozlíšenie 5 Mpix a dokáže nahrávať video v rozlíšení 1080p, sekundárna kamera je 1,3 Mpix a dokáže nahrávať video 720p. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 2150 mAh. 

 Zdroj 
 Špecifikácia telefónu na stránke gsmarena

Kategória:Mobilné telefóny LG